Ferðamannastraumurinn frá Bandaríkjunum reyndist íslensku flugfélögum dýr Fjöldi erlendra ferðamanna sem flaug frá Keflavíkurflugvelli í fyrra fór niður fyrir tvær milljónir í fyrra . Langmest munar um fækkun bandarískra ferðamanna en bæði íslensku flugfélögin fór illa út úr sókn inn á bandaríska markaðinn . 12. janúar 2020 Mynd : Isavia Erlendu ferðafólki fækkaði um fjórtán af hundraði í fyrra og fór fjöldinn niður í rétt tæpar tvær milljónir . Til samanburðar voru ferðamenn hér um 2,2 milljónir 2017 og rúmar 2,3 milljónir árið 2018 samkvæmt talningum Ferðamálastofu . Sjötíu prósent af samdrættinum í fyrra má rekja til fækkunar bandarískra ferðamanna en þeir eru eftir sem áður langfjölmennasta þjóðin í hópi ferðamanna hér á landi . Vægi þeirra af heildarfjöldanum var 23,4 prósent í fyrra en var 30 prósent árið áður . Þessar sviptingar má að miklu leyti rekja til verulegs samdráttar í flugumferð milli Íslands og Bandaríkjanna enda reyndist hin mikla sókn íslensku flugfélaganna inn á bandaríska markaðinn báðum félögum dýrkeypt . Það kom til að mynda berlega í ljós þegar félögin stokkuðu upp leiðakerfi sín því þá duttu út mun fleiri bandarískar en evrópskar borgir . Þannig felldu félögin , bæði eða í sitthvoru lagi , niður ferðir til Dallas , Cleveland , Tampa , Kansas City , St Louis og Cincinnati og því til viðbótar hætti Icelandair flugi til Baltimore og San Francisco eftir að hafa skorað WOW air á hólm í þessum tveimur borgum . Og ekkert flugfélag tók við Íslandsflugi WOW air frá Los Angeles , Pittsburgh , Detroit eða Baltimore eftir að flugfélagið fór í þrot í lok mars í fyrra . Þó ber að hafa í huga að ástandið á MAX þotum Icelandair kann að skýra hluta af þessum breytingum . Það munar einnig um að nú í vetur býður Delta Air Lines ekki upp á ferðir til Íslands frá New York en félagið hafði haldið úti ferðum hingað allt árið um kring í nokkur ár . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is